ALBOKO EMAKUMEA
Gaua zen oraindik polizia-autoa Grenobletik irten zenean.
Herria 23 kilometrora dago.
Anbulantzia bati ere deitu zioten, eta han egongo zen ordurako...
...Chambéryko errepidetik baitator.
Odile Jouve da nire izena.
Eta tenislaria naizela uste baduzue...
...zeharo oker zaudete.
Kameran nire aurpegia ageri da, baina urruntzen bada...
...berehala jabetuko zarete egoeraz.
Tira, atzera!
Ikusten duzue!
Eser gaitezen han.
Ez, hemen hobe.
Tenis-klub honen gerentea naiz...
...eta hona etortzen dira grenobletarrak bere aisialdian...
...baina ez grenobletarrak bakarrik.
Hemen mundu guztiak ezagutzen du elkar...
...eta nik mundu guztia ezagutzen dut.
Auzi hau duela sei hilabete hasi zen.
Orain dela hamar urte hasi zela esan liteke...
...baina ez, duela sei hilabete hasi zen.
Batzuetan, etxe bat izaten da kontaera baten protagonista.
Baina, oraingoan, bi etxe ziren...
...herriko kale batek bereiziak.
Lehenengo etxean bizi dira Bernard Coudray, 32 urte...
...haren emazte Arlette, 28 urte, eta haien semea, Thomas.
Argazkirako jarrita daude hemen...
...baina argazkia ez da inoiz agertu.
Bigarren etxeaz ez dago zeresan handirik.
Ikusten duzuenez, etxe horretan ez zen inor bizi...
...dena hasi zenean.
Kaixo, zer moduz?
Zer moduz, Thomas?
-Kaixo! -Kaixo.
Laguntza behar duzu?
Ez, mila esker.
Etxea alokatu duzue?
Ez, ni Grenobleko etxe-agentziakoa naiz.
Bauchard jauna da maizter berria.
Philippe Bauchard.
Bernard Coudray.
Telefonoz deitzera noa.
Barkatu, baina linea ez dute datorren astea arte jarriko.
Etorri gure etxera.
-Ez dizut traba egin nahi. -Mesedez! Zatoz.
Etxez aldatzean gauzak faltatzen dira beti.
Beraz, lasai asko, e?
Horra...
Sartu, mesedez.
Eskerrik asko.
Hori da gure bizilagun berria?
Bai. Hamar egun barru etorriko da.
Emaztearekin?
Ez dakit ezkonduta dagoen.
Bai, ezkon-eraztuna du!
Orduan, bizilagun berriak izango ditugu.
Bide batez...
...kontuz ibili beharko dugu.
Bukatu dira lorategiko maitasun-saioak.
Edo isilik jardun beharko dugu.
Ez! Akabo maitasun-saioak lorategian.
Belarretan egiten dugun bakoitzean, hoztu egiten naiz.
Ez zait batere gustatzen hori! Akabo!
Itxoidazu, Thomas!
Eramango al dizut maleta?
Bai, nahi baduzu.
Hortik...
-Utz dezaket maleta? -Bai, uztazu hor.
Thomas! Non zaude?
Bizilagunen etxera joango zen.
-Egun on. -Baita zuri ere.
-Traba egiten al dizu? -Ez. Ondo pasatzen ari da.
Thomas, laguna zain daukazu eskolara joateko.
Bitxia da, gero! Biek Thomas dute izena.
A zer nahaste-borrastea!
Sartu. Beharbada, ezagutuko duzue etxea.
Ez.
-Kanpotik, bai. -A zer nahaspila!
Emaztea ezagutu behar duzue. Zatoz!
Hau izaten da errentako etxeen arazoa.
Bertako gauzak ekartzen direnekin nahasi behar!
Mathilde, nire emaztea. Coudray senar-emazteak.
-Kaixo. -Kaixo.
Bernard. Kaixo.
Zoaz zu aurretik, nik itzaliko dut argia.
Thomasen aztarnaren atzetik!
Arizonako indioak bezala.
Indio mordoa!
Demontre!
-Ez zenuen esnatuko? -Ez, zurrungaka ari da.
-Lo dago? -Bai.
Bizilagunen etxean argiak itzali dituzte.
Gu baino goizago oheratzen dira.
Pilotuaren emaztea ez al zaizu ederra iruditzen?
Ez da pilotua, aire-kontroladorea da.
Bai, Grenobleko aireportuan lan egiten du.
Nik ontziak gidatzen ditut, berak, berriz, hegazkinak.
Bere emaztea ez al da ederra?
Badu ohi ez bezalako ukitu bat.
Nire ustez, ez du ondo ematen paisaian.
Zer esan nahi duzu?
Gu hona etorri ginen bizitzera...
Lurra, zuhaitzak, harriak... Hemen benetako gauzak daude.
Zertara etorri ote da emakume hori?
Bai?
Badakit bakarrik zaudela. Hitz egin dezakegu?
Noiznahi hitz egin dezakegu.
Jakina, baina ez zintuzket aztoratu nahi.
Badakizu zer esan nahi dudan.
Zer esan diozu emazteari?
Esan diozu elkar ezagutzen dugula?
Eta zuk? Egia esan diozu senarrari?
Oraindik ez, baina esango diot.
Nitaz fio da, dena ulertzen du.
Gizon bikaina da.
Pozten naiz zugatik. Gero arte.
Ez moztu deia. Itxoin! Itxoin...
Itxoiten ari naiz.
Oso aldatuta nago?
Aitzitik, lehen bezala zaude.
Asmo gaiztoz esaten didazu.
Ez naiz nahita etorri zure albora bizitzera.
Phillipek etxe bat opa nahi zidan, ezustean.
Lehendik etorri izan banintz, burutik kenduko nion asmoa.
Baina orain erabakita dagoenez, pozik nago hemen egoteaz.
Lanera joan beharra daukat.
Hitz egidazu zutaz.
Ez daukat ezer esateko.
Nire zenbakia emango dizut. Baduzu arkatzik?
Ez. Ez dut arkatzik. Ez dut ezer behar.
Bernard...
Bernard!
Zer gertatzen da? Ezin duzu lo egin?
Goseak nengoen.
-Ez duzu nahikoa afaldu? -Bai.
-Orduan? -Gosea, hala ere.
Gainera, ilunpetan?
Argia piztuko dut.
Zer duzu, Bernard?
-Kezkatua dirudizu. -Ez.
Gauza bat proposatu nahi dizut.
Joango al gara bidaian pare bat astez?
Thomasekin, gu hirurok, hilaren 8an edo?
Ez da posible.
Thomasek ezin du eskola utzi.
Sagar bat ekarriko dizut.
Gainera, zerga-kontrol bat dut laborategian.
Izugarrizko lana dut.
Ez, ez da posible, Bernard.
Ez jan izokina. Tori sagarra.
-Izokina gonbidatuentzat da. -Zer gonbidatu?
Esatea ahaztu! Bihar afaltzera gonbidatu ditut bihar bizilagunak.
Zer dela eta?
Tira ba...
Emaztea oso jatorra da.
Ai ene!
Gustatuko zitzaizula uste nuen!
Tira ba...
Beste egun bat aukeratzea nahi duzu?
Eguna alda dezakegu, beharbada.
Ez, beranduegi da aldatzeko.
Hor konpon...
Entzun!
Katuak dira.
Borrokan ari dira.
Ez, maitasuna egiten ari dira...
...basatiak bezala!
Agur, txikia.
Zer ordutan etorriko zara arratsean?
Zortzietan.
Egun on!
-Orain esnatu zarete? -Bai.
Ez ahaztu erosketak. Prest edukiko dute dena, baina...
-Ez kezkatu! -Ez ahaztu!
Ez, lasai egon.
Paper-zorroa!
Bernard, paper-zorroa!
Lanera zoaz?
Demontre! Itxitura blokeatuta dago.
Ateak blokeatuta daude!
Barrutik itxita dago.
Ireki atzeko atea.
Nik egingo dut.
Itxoin, ikusagun.
Zoaz aurrera eta saiatu atea irekitzen.
Mugi! Botoi gorria sakatu.
Eskerrik asko. Irten, irten! Berandu nabil.
Mugi!
Gogoratu erosketez!
Bai! Hemen daukat zerrenda!
Ez ahaztu! Etorri gaur afaltzera.
Bosgarren kaira!
Zertan ari ote da Bernard?
Tori. Thomas, itxoin!
-Ez dizu traba egingo, ezta? -Ez horixe.
Txintxoa izan.
-Bochard jauna. -Deituidazu Philippe.
-Philippe, eseri nahi duzu? -Ez, eserita egoten naiz egun osoa.
Sukaldera noa. Berehala etorriko naiz.
Ez dakit zertan ote dabilen Bernard.
Ez dut ulertzen.
Etxean egoten da ordu hauetan.
Batzuetan, laneko afari bat izaten du...
...baina gaur, ez.
Zure senarrak petroliontzietan lan egiten du, ezta?
Ontzi astunetako irakaslea da.
Aintzira bat prestatu dute petroliontzi astunentzat.
Bernardek maketen bidez irakasten die kapitainei.
-Maketak? Umeenak bezalakoak? -Ez, hain zuzen.
Ez dira ume jostailuak.
Maketa handiak dira, berez.
Bai, 1/25 eskalakoak.
Gabarra baten tamaina izango du, beraz.
Hori da. Zertan ariko ote da?
Bera izango da!
Bai, aita?
Utzi niri.
Bernard? Zer gertatzen da?
O, ez! Abisatu egin behar zenidan.
Bernard da. Ez itxoiteko. Eragozpen bat du.
Saia zaitez postrerako etortzen.
Ederki. Bernard gabe afalduko dugu.
Etorri lehenbailehen.
Bai. Gero arte.
Urruntzeko esan behar zenidan, gezurretan entzun dizut eta.
Marka da, gero!
Bai, gezurra esan dut.
Lantokian nengoela esan diot.
Ez naiz gezurretan ibili zalea.
Oso sinesgarria izan da ba.
Dena esanaraz diezazuket orain.
Bourbon batekin erosi nire isiltasuna.
Ederki.
-Zuk zer hartuko duzu? -Ez dakit. Ikusiko dut.
-Zuri prestatuko dizut. -Bai, atera tragoa, gezurtia.
Ez, ez, ez. Tira, esplikatuko dizut.
Gure alboko etxea alokatu dute.
Eta Arlettek, presaka, afaltzera gonbidatu ditu bizilagun berriak.
-Eta zuk ez dituzu atsegin. -Ez, aitzitik!
Baina ni motela naiz. Motela!
Astia behar dut ohitzeko.
Badakizu zer gertatzen den: gaur gure etxera afaltzera...
-...eta hurrena gu haien etxera... -Engranajearen hasiera.
Zertan lan egiten dute? Jatorrak dira?
Gizona aire-kontroladorea da Grenobleko aireportuan.
Gizon lasaia da. Britainiar patxadatsuen tankerakoa.
Eta andrea?
Ez dakit... Pertsona iluna dirudi.
Eguerdian ilargi bila dabiltzan emakume horietako bat. Ulertzen?
Ez. Ez baduzu etxean afaldu behar, egizu otordua nirekin.
Ez, ez.
-Gaur ez da ia inor etorriko. -Ogitarteko bat aski dut.
Ogitartekoak, baita zera ere! Txahal egosia jango dugu.
Baina, aurrena, Benitori jaten emango diot.
O, Jouve andrea!
-Min hartu duzu? -Ez, baina lagunduidazu.
Badakizu arrakasta izan dudala protesiarekin?
Lehengoan, Grenoblen, gizon bat segika ibili zitzaidan.
Norabidez aldatzen nuen oinezkoen pasabideetan...
Azkenean, hitz egin zidan. 10 minutuz jasan behar izan nuen.
-Fetitxista bat zen. -Ez naiz harritzen.
Film bat ikusi nuen horri buruz.
Emakume bat beldur zen gizonek besarkatuko ote zuten.
Ezin zuen hori jasan.
Berari atsegin emateko, gizon batek besoak moztu zituen.
-Biak? -Bai.
Tira, ez dakit... bat edo biak.
Nolanahi ere, maitasunagatik egin zuen hori.
-Nik ere maitasunagatik egin nuen. -A bai? Maitasunagatik?
-Istripuz izan zela uste nuen. -"Istripuz" komatxo artean.
Ez ahaztu komatxoak, gazte. Zer esan dizute?
8. solairu bateko leihotik erori zinela.
17. solairutik!
Eta, zorionez, beirate batek erorikoa moteldu omen zizun.
Hala da. Nizako parte zaharrean. Behean lantegi bat zegoen.
Beirate hura han egon ez balitz, orain ez nengoke hemen zurekin.
Kontu zaharrak dira horiek. 20 urte beteko dira datorren urtean.
Militarrek Algerian kolpea jo zuten garaian.
Hain zaharra denez, egia esan diezazuket, jatorra dirudizu eta.
Ez nintzen erori, neure burua bota nuen, arropa zikina bezala.
-Kemena izan zenuen, behintzat. -Kemenak ez zuen zerikusirik.
Etsi-etsita nengoen. Maiteminez eta etsita!
Bera Kaledonia Berrira joan zen ni han utzirik, zain, ergel-ergel!
Ezkondu egin zela jakin nuen gero. Beraz, ez bat eta ez bi, danba!
Zer esan zuen berak zuk hori egin zenuela jakitean?
Ziur egon ez zuela ezer jakin, eta horrela, hobe.
Bai, egia da.
Gizonoi ez zaigu gustatzen horrelako gauzak jakitea.
Gizonek arrazoi dute.
Tragikoa izan zen nire historiaren amaiera, baina ez hilgarria.
Orain Edith Piaf bezala nago: "Ez naiz ezertaz damutzen".
Zer dugu? Alde egin duzu?
Ez, ez. Entzuten ari natzaizu.
Pozten naiz etorri zaretelako...
...baina sentitzen dut Bernard egon ez izana.
Ez dio axola. Oso ondo atera da.
Egia da. Hurrengoan gure etxean?
Ederki. Gabon, Mathilde.
-Gabon, Arlette. -Gabon, Philippe
Kaixo, katu. Estutasunean jarriko al zaitut laguntzen badizut?
Zuk ez dakit, baina nik oso ondo afaldu nuen.
Zure emazteak sekulako afaria prestatu zigun.
Asko hitz egin genuen zutaz, noski.
Autoa aparkalekuan duzu?
Gauzak garbi: afari hori niri galdetu gabe antolatu zen.
Baliteke, baina orain bizilagunak gara 7-8 etxeko herri batean.
Beraz, nolanahi ere...
Eta, gainera, helduak gara, ezta?
Mutiko jatorra duzu, Bernard. Zure antza du.
-Pozik egongo zara... -Bai, pozik nago.
Pozik nengoen zu bat-batean agertu zinen arte.
Hitz egin behar dugu, Bernard.
Ez dut nahi erruduntasunak barrena jan diezazun, baina...
...gogoraraz diezazuket gorriak pasarazi zenizkidala.
Gaur joan, bihar etorri... Etzi, ezin ni jasan...
...eta, handik 8 egunera, ezin zinen ni gabe bizi!
Zu uzteko kemena izan nuen, erotu egingo bainintzen bestela.
Biok onik atera garenez, hobe adiskide izan, ezta?
Bai, arrazoi duzu.
Elkarri egindako kalteagatik gaizkitzen dut neure burua. Baboa!
Pozten nau zu ondo egoteak.
Hori gustatu zait.
Datorren astean afaltzera gonbidatuko zaituztegu.
Beraz, ez piperrik egin. Hitz ematen didazu?
Hitz ematen dizut.
Han egongo nauzu, txintxo-txintxo.
-Musu emango didazu? -Bai.
Beste gauza bat ere eskatu nahi dizut.
Esan nire izena noiz edo noiz.
Lehen berehala sumatzen nizun etsaitasuna...
...egun osoa pasatu zenezakeelako niri "Mathilde" deitu gabe.
Ez zara gogoratuko.
Mathilde.
Mathilde!
Gidatu dezakezu?
Begiratu ondo, Thomas.
Begira, ama.
Ile politak ikustean, ukitu egin behar ditut nahitaez.
Beltzaranak, bereziki. Ile-hori gehiegi dago eta.
Non? Klubean edo bizitzan?
Bietan. Zinemagatik eta telebistagatik da.
Eta publizitateagatik, batez ere, eragin penagarria du eta.
-Etorri al zara? -Kaixo, Odile.
-Errepidetik etorri zara? -Bai.
-Gaua arte geratuko zara? -Asteburu osoan.
-Gela bat hartu dut La Pérgola-n. -Erotu egin al zara?
Deitu gela ezeztatzeko. Nire etxean lo egingo duzue.
Ederki. Jean-Luc, deitu egin behar diat!
Mutil hori altxor hutsa da. Eskerrak existitzen den!
Urrezko altxor bat da!
Ez dakizu zenbat zor diodan.
Barkatu, ez zaituztet elkar aurkeztu...
...ez bainaiz zure izenaz jabetu.
Mathilde Bauchard. Bernarden bizilaguna naiz.
Jakina! Ari zait buruan ordenatzen.
Ez dirudizu, ordea, eguerdian ilargi bila dabiltzan bat.
Zer ba?
-Zer dugu, Philippe? -Roland! Zu al zara?
-Zalantzan nengoen, bizarragatik. -Bizarragatik eta urteengatik!
-Zenbat denbora? 4 urte? -5, nik uste.
Hau zoragarria da!
Mathilde! Roland Duguet aurkeztuko dizut.
Talde berekoak ginen Kortsikako Rallyan.
-Hau Mathilde da. -Atseginez, andereño.
-Andrea. -Nire emaztea da.
Hara! Zorionak.
Mathilderekin jokatzekoa nintzen.
Segi hizketan. Bakarrik arituko naiz pixka batean.
Ez al da zaila probintzia aldean editore izatea?
Ez. Abantaila gehiago ditu arazoak baino.
-Nazkatuta nengoen Parisez. -Ez niri zuka hitz egin!
Egia da. Hika hitz egiten genuen. Kosta egiten zait hika hitz egitea.
Mathilde oso ederra duk. Italiarra zela uste nian.
Ez, frantsesa duk, hegoaldekoa.
Ikusi nian orduko, sumatu nian garrantzitsua izango zela niretzat.
Ez nauk inoiz emakume idealaren bila ibili.
Ezta emakumearen bila ere.
Baina Mathilde ezagutzean, ulertu nian promesa moduko bat zela.
Ez, hitz potolorik esateko beldurrik gabe...
...pentsatu nian hura zela zoriontsua izateko azken aukera.
Jouve andrea, mesedez.
-Jouve andrea? -Han dago.
-Jouve andrearen bila nabil. -Galdetu zerbitzariari.
Jouve andrea, mesedez?
Jouve andrea?
Eskerrik asko.
-Lagundu diezazuket? -Ez. Oso atsegina zara.
Aztoratuta ikusi zaitut eta.
Bai! Telegrama zikin bat jaso dut. Baina ezjakinarena egingo dut.
-Joan. -Lagundu badiezazuket...
Ez. Tira, utz nazazu. Zoaz.
-Ezer behar baduzu, esan. -Bai.
Philippek esan didanez, umeen liburuak egiten omen dituzu.
Propaganda egiten dit, baina ez da hainbesterako.
Iaioa omen zara, baina ez omen zara zeure buruaz fio.
Testu batzuk idatzi ditut, gero marraztu, baina zaletasun hutsez.
Ni interesatua egon ninteke. Liburutxo batzuk atera nahi ditut.
Zer-nolako marrazkiak dira? Ertzik gabeak edo...?
Ez, ertza dute denek, 2 edo 3 puntukoa.
Tinta txinatarra eta koloretako tinta erabiltzen ditut.
Baina inoiz ez lau koloretik gora, kuatrikomian egin ahal izateko.
Zaletasun hutsa deitzen diozu horri?
Ez. 3 hilabeteko ikastaro bat egin nuen Okapin, baina aspaldi.
Utzi egin behar izan nuen, gaixo nengoelako.
Gauzak hainbeste modernizatzen dira argitaletxeetan...
Teknika, bai, baina beti beharko dira ipuin ondo kontatuak.
Interes handia dut egiten duzuna ikusteko.
Ez duzu jokolagunik. Partida bat egin nahi duzu nirekin?
Ez, min hartu dut eskumuturrean.
Aitzakiak.
Aizu? Ni naiz.
Bihar 6etan, geltoki kaleko 37an. Ez ahaztu.
Geltoki kaleko 37an, 6etan.
Gela bat erreserbatu dut. Bernard Coudray naiz.
Bai, 18. gela.
Giltza ez dago taulan. Norbait zain daukazu.
Hara! Lehenengoan?
Jauna!
Hemen da.
Zatoz, jauna.
Hau da hau nahaspila!
Honen antzeko bat zeneukan ezagutu zintudanean.
-Ez, motzagoa zen. -Ez, zu txikiagoa.
Ez, ergela! Moda laburragoa zen.
Ez duzu gure lehen elkartzea ere oroituko, ezta?
Bai horixe. Zure amabitxiaren ume-merienda batean izan zen.
Ni lorategitik iritsi, eta etxe barruan ikusi zintudan.
Leihoko laukiaren artetik ogi-xerrak prestatzen ari zinen.
Horrexegatik maitemindu nintzen berehala zutaz.
Bat-batean!
Eta maite ninduzula esateko, mozkortu egin zinen.
Eta esaten zenidan: "Ez nago mozkortuta....
...nire arrazoibidearen zorrotzak frogatzen duenez.
Eta arrazoituz eta arrazoituz niri musu ematea ahaztu!
Ixo, ixo. Laztan egidazu aurpegian.
-Itxoin, itxoin. -Itxoiten ari naiz.
Zer da hori? Zentzuzkoa iruditzen zaizu?
Hori nire kontua da. Zuri bost axola, adiskidea!
Ez naiz zure adiskidea, zure maitalea baizik, maitale ohia.
Nire maitaleak bizkarrezurra zuelakoan, oskola zeukan.
Eta oskola hautsi zitzaionean, higuin izan zion Mathilderi.
Egia da higuin izan nizula. Luzaroan, sakon.
Baina orain ez. Asko aldatu naiz.
Egia da. Aldatu egin zara.
Goizegi zen.
Orain elkartu izan bagina, ondo atera zitekeen.
Hain zuzen ere, orain elkartu gara!
Ez da gauza bera.
Lehen baino ederrago zaude.
Egia da. Gazteegiak ginen, baina orain ondo moldatzen gara.
Ez dut hori uste eta ez nabil horren bila.
-Elkar maite genuen ba! -Nik maite zintudan zu...
...zu maiteminduta zeunden. Ez da gauza bera.
Eta eszeptikoegia zinen, beti nitaz zalantzan.
Jakina! Hau esaten zenidan: "maite zaitut, maite zaitudalako".
Ez al da arrazoi nahikoa?
Eta emakumeak gehiegi maite zenituen, jauna!
Gonen azpian gauza izugarriak gertatzen zirela uste nuen.
Eta orain zer uste duzu?
Batzuetan.
-Samurra zinen. -Zu ere bai.
-Itxoin, itxoin. -Itxoiten ari naiz.
Begira! Gudu-zelaia dirudi.
Ilea duzu begietan.
Ez da egia. Keinu hori egiten ikusi nahi zintudan.
Hori egin zenuen lehen aldian, esan nion neure buruari...
"Berarekin oheratzeko eskatzen badit, baietz esango diot".
Hilabeterako alokatuko nuke gela hau.
Zertarako? Nahi dugunean etor gaitezke.
Ez zait gustatzen beste batzuek gure ohean maitasuna egitea.
Air Inter 325, eskuinetik hurbiltzen. B-1 parkinera.
Bauchard jauna, behean zutaz galdezka ari dira.
Jouve andreari laguntzera etorri nauk, hegazkina hartu behar baitu.
Beraz, hau ekarri diat Mathilderentzat.
-Zer da? -Berak bazakik.
Aste honetan tenisean egongo naizela esaiok.
Odileri hitz eman baitiot lekua zainduko dudala.
Sinestezina dirudi! Odile Grenobletik doa egun batzuk.
Musu handi bat Mathilderi.
Entzun? Ez naiz kortesiaz ari. Musu handi bat emaiozu.
Ondo ibili Parisen.
Banoa zure hegazkinaz arduratzera.
Zuk aireratuko gaituzu? Zilipurdi handirik ez, mesedez!
Dena ondo pentsatuta daukazu.
Ez nintzateke harrituko testua ere kalibratu izana.
Pentsatu dut, hala ere.
-Hemen, berriz... -Roland jauna!
Tabernan dagoen gizonak Jouve andrearekin hitz egin nahi du.
Kanpoan dagoela esan diot, baina ez dit sinesten.
-Gaur goizean etorri da. -Berarekin hitz egingo dut.
Segituan etorriko naiz.
Gaur goizean etorri naizenean, hor zegoen jadanik.
Zerbaiten zelatan zirudien, ez dakit zertan.
Oso gauza bitxia da.
Horko gizon hori... ez zaitez jiratu...
...Odile Jouve ikustera etorri omen da...
Nondik? Kaledonia Berritik bereziki Odile ikustera!
A, bai? Kaledonia Berritik?
Etortzekoa zela esan omen zion.
Hala balitz, Odile ez zen egun berean kanpora joango.
Hor dago.
Denek kafea nahi duzue?
Ez, nik ez. Ez dut gauez kaferik hartzen.
Hiru kafe, Mathilde.
Ez dezagun azukrea ahaztu.
Zatoz hona.
-Bihar 6etan gure hotelean. -Ez.
Bai. Zurekin egon beharra daukat eta hitz egin.
Ezetz esan dizut!
Bernard, eraman kikarak.
Hemen dago kafea.
Hor eseriko gara kafea hartzeko.
-Jar zaitez hor. -Eskerrik asko.
Nola aldatu den gela hau azken alditik.
-Pixka bat txukundu dugu. -Beheko sua bikaina da.
Bai. Pianoak, berriz, traba egiten du.
Nire ustez, ez.
Azukrea.
-Zer da hori? -Zure oparia.
-Nire oparia? -Gero eman nahi nizun, baina...
Zure urtebetetzea da? Esan egin behar zenigun!
Ez da nire urtebetetzea.
-Ez, banantze-opari bat da. -Banantzea?
Bihar banoa hiru egunetarako eta Mathildek ez du etorri nahi.
Etxea ez omen dago oraindik ondo jarria.
Auskalo zer egingo duen! Pianoa lehen solairuan jarri edo!
-Oparia irekitzeko beldurrez? -Irrikatzen nago.
Uste dut asmatu dudala zer den.
Paseatzen ari ginela, Mathilderi soineko hori gustatu zitzaion.
Dendan sartzera bultzatu nuen, soinekoa saiatu zuen...
Ezin jantzizkoa zela ikusi nuen, jendaurrean ez, behintzat.
Ez! Oso polita da. Eta ez da batere lotsagarria.
-Ez, horrela ez dirudi, baina... -Jantzi! Hiru iritzi izango dituzu.
-Ideia ona. Jantzi ezazu. -Orain ez.
-Bai! -Laguntzea nahi duzu?
-Ondo da. -Lagunduko dizut.
-Goazen gora. -Ederki.
Hemendik da.
Mathilderi barrez entzutea gauza handia da niretzat.
Ezagutu nuenean, orain bezain ederra zen...
...baina ez zuen barre egiten; irribarreren bat, batzuetan.
Orain oso ondo dago.
-Dibortziatu berria da... -Dibortziatua?
Bai. Presazko dibortzioa presazko ezkontza baten ondoren.
-Zer gertatzen da? Entzun duzu? -Bai.
Kalean da, nonbait.
Horrelako gauzak maiz gertatzen dira hemen?
Batzuetan. Etxe bat hutsik luzaroan geratzen denean...
Joaterakoan, argi bat piztuta utziko nuke nik.
Eskotea oso ondo dago. Transparentziak, beharbada...
O, zoragarria da! Ziur nengoen.
Esan dizut nik ere.
Ni naiz bakarra, nonbait, soinekoa eskandaluzkoa iruditzen ez zaiona.
Mathildek zu ez zaudenean jantziko du, Philippe.
Nahi duenean, nahi duen lekuan eta nahi duenarekin jantziko du.
Ez naiz senar espainol bat.
Lagunduko didazu kikarak jasotzen, Bernard?
Bai, bai.
Ezagutzen duzu denda berri hori?
Konforme biharko. 6etan han edukiko nauzu zure zain.
Kaixo. Ez dut 18.eneko giltza ikusten.
Gaur ez zara lehenengoa. Zain daukazu.
Zer gertatzen da? Zatoz.
Entzun, Bernard.
Hitz egin nahi zenuen. Behean hitz egin dezakegu.
Ez. Hitz egigun gelan.
Ez, ez. Ezagutzen zaitut eta ezagutzen dut neure burua.
Philippe kanpoan dagoela aprobetxatzea ez zait gustatzen.
Azukre bila noa.
Ez dago azukrerik.
-Zerbaiten bila zabiltza? -Ez, ez. Azukrea!
Utziko al didazu? Eskerrik asko.
Zer da ezkontzaren kontu hori? Philipperekin ez, aurrekoarekin.
-Ni utzi eta ezkondu egin zinen? -Bai, zutaz libratzeko.
Zu ahazteko.
Goxo eskatuko zidan lehenengo gizonarekin ezkontzea erabaki nuen.
Eta Patrick ergel hori izan zen.
-Ergela zen, gainera? -Bai, ergel zoriontsu bat.
Hutsegite bat zela jakin arren, ezkondu egin behar nuen.
Ipuineko gizona bezala: ikusitako lehen emakumearekin ezkondu zen!
Ezkondu eta biharamunean dibortziatu egin nahi nuen.
Baina berak bere familia aurkeztu, eta harrapatuta sentitu nintzen.
Sei hilabete behar izan nituen alde egiteko.
Gero bakarrik bizi izan nintzen, duela 2 urte Philippe ezagutu arte.
Bera sendoa, eraman handikoa eta xarmagarria izan da.
Jakin du itxoiten eta niri konfiantza ematen.
Eta, gero, britainiar flemari men egin zenion?
Lehengoan, zutaz hizketan hau esan zidan...
...-egia da maite zaituela-...
...barruan geratu zitzaidan gauza bat esan zidan:
"Mathilde presaka eta gaizki ezkondu zen...
...aurretikako harreman bat ahazteko..."
Entzuidazu ondo:
"Gizon ziklotimiko eta biolento batekiko harremana".
Gizon ziklotimiko eta biolentoa ni naiz.
Horrela hitz egiten diezu nitaz besteei?
Sinplifikatu egin du, dena nahasi du.
-Sinplifikatu egin du. -Sinplifikatu egin du...
Ahatz dezagun hau dena.
Entzuidazu ondo eta begiraidazu ondo.
Zergatik ez dugu dena airean bidaltzen eta hanka egiten biok?
Zoriontsuak izan gintezke.
Duela 8 urte, ezin ninduzun begiz ikusi.
Txoratuta nindukazun. Izugarri maite zintudan.
Baina hilko nintzen zuri hori adierazi baino lehen.
Orduan zergatik ez zenuen ezer esan?
Haurdun nengoenean, zergatik ez zenuen umea nahi izan?
Zuk esan zenidan hori ez zela posible!
Zuk zenioen hori ez zegoela ondo, itxoin beharra zegoela.
Zuk kontrakoa esango zenidala espero nuen.
Berez, ume bat nahi zenuen, baina ez nirekin.
Eta beste emakume batekin izan duzu umea.
Ez, hobe dugu gehiago elkar ez ikusi.
-Eraman nazazu etxera. -Ez, Mathilde.
Ez dut musuzapirik. Zurea utziko didazu?
Bai, tori.
-Ez, zikina dago. -Berdin zait. Utzidazu.
Hobeto zaude? Ez duzu negar egiten?
Tori musuzapia. Orain bai dago zikina.
-Eskerrik asko, laztana. -Ondo entzun dut?
Bai, nire laztana zara. Beti izango zara nire laztana.
Nahi ez baduzu ere. Laztana.
Ez, ez.
Oso gustura egon naiz, baina ez da berriz errepikatuko.
Bernard, Thomas, afaltzera!
Zopa beroa baldin badago, putz egin.
Ez dago beroegi?
-Zer egin duzu gaur? -Ixo! Ez dut ezer entzuten!
Zer entzun nahi duzu? Martxan jarritako motor bat da.
Zer egin duzu goizean eskolan?
Hotzak nago. Jertse baten bila noa.
Egongelan ikusi dut bat, arestian.
Ez dago hemen. Gora noa jertsearen bila.
Ordezka nazakezu pare bat orduz?
-Zer duzu? -Ezer ez.
-Gaixorik zaude? -Ez, baina ezin naiz geratu.
Jar ezazu norbait nire ordez.
Kaixo, Coudray jauna. Ez zeunden gaurko apuntatuta.
18a hartuta dago, baina beste bat eman diezazuket.
-Telefonoz deitu dezaket? -Bai, hemendik.
-Bai? -Mathilde, ni naiz.
-Nondik ari zara deika? -Hoteletik.
-Hoteletik? -Gure hoteletik.
Zer ari zara hor?
Autoan nindoan... eta bururatu zait...
-Zatoz hona, Mathilde. -Ezin dut.
Bai, etorri nigana.
Gogoratzen zer esan nizun autoan?
Etorri, hala ere.
Ez, ezin dut.
-Ezin duzu edo ez duzu nahi? -Ez bata eta ez bestea.
Ez zara konturatzen zer esaten diogun elkarri eztabaidetan?
Ez dugu eztabaidatzen! Ez dugu hitz egiteko astirik ere.
-Eta arratsean libre banengo? -Ez, gaur arratsean ezin dut.
-Itzuli da zure senarra? -Ez, zer ba?
-Non egon zinen atzo arratsean? -Atzo arratsean?
Nire liburuko kontu batzuk egiten aritu nintzen.
Egunez ezer egin ez, eta gauez aritzen zara zure liburuarekin!
Ez zen gauez, arratsean baizik.
Ez niri konturik esan!
8,10etan argia zegoen zure etxean, 8,20etan autoan abiatua zinen.
Atzo arratsean marrazkiak erakutsi nizkion Rolandi!
Bernard, hor zaude oraindik? Ez duzu erantzuten?
Ez zara Rolandez jeloskor egongo? Ez zaizkio emakumeak gustatzen.
-Ez dizut sinesten. -Zer ez didazu sinesten?
Ez dizut hitzik ere sinesten!
Berdin zait zuk sinestea ala ez. Ez zaitut gehiago ikusi nahi.
-Mathilde... -Beldurra ematen didazu.
Esplikazio bat nahi nuke.
Orain beldurra ematen dizut?
Ez gaizki hartu. Urduri nengoelako esan dizut hori.
Urduri zeundelako eskegi didazu telefonoa.
Irain egin didazulako eskegi dizut telefonoa.
Ezin nauzu tratatu ni polizia eta zu lapurra bazina bezala.
Ez geratu hor, liskarrean. Sartu.
Bai, arrazoi duzu.
Dena ala ezer ez ari gara denbora guztian.
Eseri.
Neke honekin, esertzen banaiz, lo hartuko dut.
-Gainera, beste zerbait dago. -Zer?
Zer egin dizut?
Gezurrari gorroto diot, baina elkarrekin gauden ezkero...
...gezurretan bizi naiz.
Hasieran dena esan nahi nion Philipperi, baina ezin izan dut.
Nik ere ezin izan dut.
Ikusten duzu ezin dugula honela segitu.
Astebete barru, Philippe eta ni bidaian joango gara.
Eta horregatik ezin izan naiz hotelera joan.
Gogoratzen zer esaten zenuen duela 8 urte?
A zer nahigabea ematen zenidan hori esatean:
"Maitasun-historiek badute hasiera, erdialdea eta bukaera".
-Egia zen. -Bai, arrazoi duzu.
Arrazoi osoa duzu.
Lasaitu egingo naiz. Aurrerantzean ez duzu nitaz kexarik izango.
Adiskideak izango gara, lehen bezala.
Adiskideak lehen bezala... Noiz baino lehen, ordea?
Etxera joan beharra daukat.
Eta Arlettek hemendik irteten ikusten bazaitu?
-Ez dakit.. Esango diot... -Hozkailua konpondu didazula.
Bai, hori esango diot.
Ez, hobeto nagoela esango diot, arnasa hartzen dudala, zera!
Arnasa hartzen ari naiz.
Hona gure Thomas! Itxoin, nik kulunkatuko zaitut.
-Zer ari zara? -A zer galdera! Sukaldean.
Ez, ez. Gaur gauean sukalderik ez.
Carolinek Thomas zainduko du eta Grenoblera eramango zaitut.
Zinema, jatetxea, gaur gauean festa!
Kafe bat, eta niretzat pattar pixka bat.
Pozten naiz zu berriz lasaituta ikusteaz.
Ni lasai egoten naiz beti.
Ez. Azken aste hauek izugarriak izan dira.
Bakarrik egon nahi zenuela iruditzen zitzaidan.
Amari deitu nion Thomas eta ni Chambéryn har gintzan.
-Zu lasai uzteko. -Ez horixe!
Hirurok oporretan joatea, horixe nahi dut nik.
Benetako oporrak.
Lasaiak.
Begira nor dagoen.
-Horra! -Etxetik atera zarete!
-Zer moduz? -Ondo, eta zuek?
Duela 20 urte Parisen egon gabe! Hura infernua da.
Jendea histeriko dago.
Hemen eseriko naiz, Jouve andrearen aurrean egoteko.
-Sukaldaria joan da. -Berdin dio. Atera bi entsalada.
Urduri dago.
Maletak ikusi orduko, erotu egiten da.
-Gaur etxetik kanpo? -Bai, zinemara joan gara.
-Zer ikusi duzue? -"Hildako ibiltaria".
-Krimenei buruz da. -Ikusi dudala uste dut.
Emazteaz susmatzen duen senar jeloskor batena da.
Alferrik susmatzen du, emaztea santa hutsa delako.
Auskalo, baina maitale gazteak senarra hiltzen du azkenean.
Ez! Senarrak bere burua hiltzen du, hilketa bat izango balitz bezala.
Horixe ikusi dudala! Oso maltzurra da, gainera.
Senarrak ateko gontzean jartzen du labana.
Eta bere buruari sartzen dio labana.
Labana egongelan erortzen da eta gorpua, berriz, ondoko gelan.
Beraz, bazekien emaztea hiltzailetzat salatuko zutela.
-Aurreneko berria! -Labana gela batean...
...eta gorpua bestean: hilketaz mozorrotutako suizidio bat da.
Filmaren bukaeran esplikatzen dute. Ez al duzu entzun?
-Bai, bai. -Ontzietan pentsatzen ariko zinen.
Arreta galdua zeukan, nolanahi ere.
Marrazteko mahai bat behar duzu...
...profesional bihurtzen ari zarenez.
Rolandek Grenobleko gizon bat aipatu ditu. Joatea nahi duzu?
Ez, neroni joango naiz.
Zure mutikoa ile-horia balitz, aldameneko mutikoaren antza luke.
Nireak ile beltza du.
Kontu bitxia da, gero, argazkiena!
Nire guztiak botatzeko eta zureak gordetzeko gogoa dut.
Sailkatzen ari naiz: eskola, institutua, unibertsitatea...
Argazki bakoitzak nigana hurbiltzen zaitu.
Esadazu, Mathilde...
Elkar ezagutzen zenuten Bernardek eta zuk?
-Begira. -Arrazoi duzu. Bera da.
Behin ikusi nuen, argazki hau atera zuten egunean.
Gogoan dut nire lehengusina txoratuta zeukala Bernardek.
Eta Bernardek ere maite zuen neska?
Orduan zergatik ez ziren ezkondu?
Lehengusinaren aitak izugarri maite zuen alaba.
Bernarden berri galdetu ondoren, hau esan zion alabari:
"Zuk ikusi, baina mutil hori eskura erraza eta gorde ezina da".
Maite al nauzu?
Beti babestuko al nauzu?
Zatoz Thomasengana argazkirako.
Mathilde, jarri zu ere argazkian. Bernardengana hurbildu. 773
Ikusten? Adiskideak gara. Ezingo genuela esaten zenuen lehen.
Irribarre egin!
Adiskide maiteok, entzuidazue pixka batean.
Lasai, ez dizuet hitzaldirik egingo...
...baina zergatik bildu garen esango dizuet.
Bi ordu barru, Mathilde eta ni eguzki aldera abiatuko gara...
...hori badakizue, baina ez dakizue eztei-bidaia bat dela.
Ezkondu eta hona etorri ezkero, ezin izan dugu egin...
...erabateko senar-emazte bihurtuko gaituen erritu hori.
Horregatik gonbidatu zaituztegu festa txiki honetara.
Zoragarria da. Bi maitemindu gazte dirudite.
6etan hartuko dute hegazkina. Nik eramango ditut aireportura.
-Tori ura. -Eskerrik asko.
Jota nago!
-Eser zaitez. -Ez, eseri zu.
Utzidazu pixka batean zure gainean esertzen.
Mathilde, oso ondo zaude argazki honetan...
...baina Bernard mutur beltz ageri da.
Argazki bat atera nahi dizut Philipperekin, baina ez dago.
Bai, han dago. Beraren bila joango naiz.
Ez, utzi kamera eta lagundu soinekoa konpontzen.
-Laguntzea nahi duzu? -Ez, Nicole nirekin etorriko da.
Honela jantzi behar nukeen, baina ez zait bururatu.
-Mathilde, telefonoa! -Niretzat?
-Bai? Ez dago inor. -Bai, ni nago.
Bakarka ikusi nahi zaitut. Hotelean elkartuko gara berehala.
-Ez da posible. -Autoan ba! Hitz egin behar dizut.
Hori esaten duzu beti. Eta gero... ezer ez!
Ez dizut gauza handirik eskatzen! Ez dugu hitz egiteko astirik!
-Ez hitz egin hain ozen. -Nahi bezain ozen hitz egingo dut!
Ez joan gaur Philipperekin. Atzeratu bidaia egun batzuk.
Gauza garrantzitsu bat esan behar dizut!
-Utzi bakean! Erotuta zaude! -Uztazu!
Alde hemendik!
Utz nazazu, Bernard! Erotuta zaude.
Aska nazazu!
Musu eman nahi dizut!
Mathilde! Mathilde!
Erotuta dago!
Utz nazazu! Utz nazazu!
Haserre zaude nirekin, ezta?
Gorrotatuko nauzu.
Ez. Ez nago zurekin haserre. Ez zaitut gorrotatzen.
Asko sufrituko zenuen horraino iristeko.
Eta, hala ere, jeloskor nago ezinbestean.
Jeloskor nago Mathildez, zutaz, eta, batez ere, zure sufrimenduaz.
Izan ere, ez zara batere fidatu nitaz.
Ez dakit ba... Bazeneukan zerbait esatea...
Esan zer? Zer esan behar nizun?
Aldameneko beltzaranak txoratuta nindukala duela 8 urte?
Zergatik ez?
8 urte barru bera burutik kanpo edukiko nuela uste nuelako.
Hona etorri zirenean, ez nuen uste hain maiz ikusiko nituenik.
Bizitzan garrantzitsua izan zaigun norbait ikustea ez baita txantxa.
Okerrena, Mathildek beti haserretu izan nauela.
Hasieratik ikusi nizkion gauza asko batere gustatzen ez zitzaizkidanak.
Ez dut ulertzen.
Ez, ez dut ulertzen.
Arlette, hurbildu nigana, mesedez.
Bai, Mathilde zen duela zortzi urteko neska.
Neska hori eta ni sekula ez gara elkarrentzat izan.
-Kaltegarriak ginen elkarrentzat. -Kaltegarriak, ez da gutxi!
Bai, kaltegarriak!
Uste nuen ez zuela merezi horretaz hitz egiteak.
Eta ez dugu gehiago hitz egingo. Bukatu da. Akabo! 838
Arlette!
Gaixorik zaude? Zer duzu?
Zer duzu, Arlette?
Asmatu.
Bai.
Izugarrizko aurrerapena egin duzu aste gutxitan.
Rolandi esker.
Nire marrazkiez ari zara, baina beste zerbait duzu buruan.
Bai. Nola biziko garen dabilkit batez ere gogoan.
Jouve andreari eskatu diot bilatzeko etxebizitza bat.
Grenoblen, beharbada. Jouve andrea erabateko ongilea da.
Badakizu zer egin zuen joan den hilabetean?
Bere maitale ohietako bat Kaledonia Berrian bizi da...
...bera ikustera etorri zen Grenoblera.
Jouve andrea Parisera joan zen gizonarekin ez egoteko.
Ez zuelako zahartuta agertu nahi bestearen aurrean.
Ez da egia. Gezur biribila da!
Kaledonia Berriko gizon hori Odile Jouveren maite bakarra izan zen.
Berarengatik bota zuen leihotik bere burua duela 20 urte.
Gizonak sekula ez zuen jakin zer gertatu zen.
Ez zuen jakin berarengatik geratu zela Jouve andrea elbarri.
Jouve andrea emakume aparta da.
Eta gizon horrek ez du sekula ezer ulertu.
Eta nik ere ez dut ezer ulertu.
Gizonek ez dute maitasuna ulertzen.
Amateur hutsak dira horretan.
Nik zaren bezala maite zaitut, baina ez zaitut ulertzen.
Ez dut inoiz gezurrik esan, hori konplikatuegia delako.
Eta hor non gezurti batekin bizi naizen...
...gezurti batekin lo, eta gezurti batekin egiten dut maitasuna.
Eta gezurti bat maite dut.
Zatoz, Mathilde.
-Esadazu, nola dut izena? -Zer?
-Ea nola deitzen naizen! -Philippe, erotu egin al zara?
Philippe dut izena? Zergatik esaten duzu beste izen bat lotan?
Jakin nahi duzu zer izen esaten duzun gauez?
Ez.
-Kaixo. Ezagutzen nauzu? -Jakina. 18.a.
Aloka dezaket 18. gela hilabeteka?
Ezin da. Egunka da; bestela, hotela apartamentua litzateke.
-Sentitzen dut. -Ulertzen dut. Barkatu. Agur.
Marrazki hau alderantziz jarri duzu. Akats bat da.
Ez. Nahita egin dut. Eskuineko orri batean egongo da.
Soslaiak ezin du barrualdera egon, kanpoaldera baizik.
-Ederki, bai. -Konforme zaude? Ez?
Nekatuta nago.
Zure idazkera asko gustatzen zait.
Liburu gehiago egiten badituzu, zure idazkera inprimatu nahi nuke.
Baliteke.
-Barkatu! -Barkamenik ez eskatu.
Odol-orbanaren arazoa daukagu hemen.
Mutikoa erori egin da. Marrazkia oso polita da...
...baina odol-orbana gogorregia da irakurle gazteentzat.
Beraz, aldaera bat prestatu dut.
Oker zaude! Odol-orbana erakusteko egin nuen marrazki hori.
Odol-orbanik gabe, irudi horrek ez du zentzurik.
Esajeratzen ari zara! Marrazki hori morbosoa da.
Begira ondo aldaerari. Ez dizu traizio egiten.
Ederki. Nekatuta nago.
Etxera joan beharra daukat. Agur.
Orduan, etxera deituko dizut?
Ondo da.
-Kaixo, Thomas. Zer moduz? -Ondo.
Egarri naiz. Etxean sar naiteke?
-Nahi baduzu, bai. -Lagunduko didazu?
Bai.
-Edan dezaket baso bat ur? -Bai.
-Nahi duzu? Ez zara egarri? -Ez.
Etxe ederra duzu. Zer sukalde polita!
Zure gela ikusi nahi nuke.
Eramango nauzu?
-Zuk erakutsiko didazu etxea? -Bai.
Non dago zure gela?
-Polita da. -Etorri nire jostailuak ikustera.
Zer ari zara?
Zer polita den marrazki hau!
-Zer da? -Balea negarrez.
-Zergatik ari da balea negarrez? -Triste dagoelako.
Badakizu tristura zer den?
Hau da liburu bat argitaratu duzun lehen aldia?
Bai, lehen aldia da. Tira, ez.. duela hiru urte... Bai, bai.
-Zure lehen liburua da, beraz? -Bai.
Nicole, hor al zaude?
Idatziko didazu eskaintza bat nire iloba Marie-Christinerentzat?
Oso ondo dago. Ederregia umeentzat.
Zer diozu, bada? Esajeratzen ari zara!
Zer gertatzen da?
Ez gelditu hemen! Zatozte nirekin!
Zer gertatu zaizu?
Ai ene! Buñueloak erre zaizkit!
Badakizu erabiltzen?
-Beldurtu egin zara? -Ez, ondo nago.
Itxoin.
-Zikindu egin zara. -Hara!
Zoaz pixka bat garbitzera.
Jacques! A zer kuxidadea!
-Ez dakit zer dabilen Marcel! -Hilabete bada ez dudala ikusi.
Ez dizu bere etxeko neska ile-horia aipatu?
Bai, harekin endredatuta zebilen, eta gustura asko.
Orain ez, gainetik kendu nahi du neska.
Ez dizut ulertzen. Zer gertatzen zaio?
Egunero aurkitzen du igogailuan eta goxo tratatu behar du.
Orain ulertu du sekula ez dela oheratu behar...
...alboko bizilagunarekin.
Marcel demontrea!
Zu al zara liburua idatzi duen andrea?
-Sinatuko al didazu? -Geroago.
Begira, maiteminduta nago.
Non dago Mathilde?
-Ez duzue Mathilde ikusi? -Ez.
Roland, ez duzu Mathilde ikusi? Ez dut aspalditxo ikusi.
Ez, ez dut ikusi.
-Nire emaztea ikusi duzue? -Han zebilen.
Mathilderen bila nabil.
-Mathilde! -Han ikusi dut lehen!
Zer gertatzen da?
Mathilde, zer duzu?
Zer duzu, polit horrek?
Erantzuidazu.
Senarra bisitan etorriko zaizu.
Ez. Honek ezin du honela jarraitu.
Horixe ezin duela horrela jarraitu. Hasteko, jan egin behar duzu.
Argaldu egin zara.
Argala naiz, itsusia naiz, zaborra naiz.
Hil beharra daukat.
Ez dakit zer gertatzen zaidan.
Senarra ikusten duzunean, hobetu egingo zara.
Ez.
Ulertu egin nahi nuke...
Ulertu egin nahi nuke, ulertu!
Jende askok uste duenaz beste, depresioa gaixotasun bat da.
Sendatzen are zailagoa, gaixoak sendatu nahi ez badu.
Aitzitik.
Zure emazteak nahi balu, datorren astean atera liteke.
Baina ez du nahi. Nahiago du gaixo egon; aukera hori egin du.
Orduan, zer egingo duzu?
Hau frogatuko diot zure emazteari:
Gaixotasunean gerizatzeak kalte egiten diola.
Esadazu: zuk zer edo zer sumatu duzu, edo...?
Lur jo du. Ez dago beste hitzik: lur jo du.
Seinale batzuk egon dira, hala ere.
Joan den astean Grenoblen paseoan, zirkulazio handia zegoen...
...eta berak errepikatu zidan: "Nora doaz auto horiek guztiak?"
6etan etorriko naiz zuen bila.
Ondo entzun, Thomas.
-Agur. -Agur.
Bernard! Zurekin hitz egin nahi dut.
Ondo dakizu ez zaidala gustatzen nireak ez diren kontuetan sartzea.
Baina Mathildez hitz egin behar dizut.
Ez, ez dut pertsona horretaz ezer entzun nahi.
Hitz egingo dizut, hala ere. Klinikan egon naiz berarekin.
Gajo hori 36. gelan dago.
On egingo dio zu ikusteak. Zoaz berarekin hitz egitera.
Epeldu ezazu kontu hori.
Zu baino asko lehenagotik ezagutzen dut Mathilde.
Norbaitek lagundu badiezaioke, ez naiz, hain zuzen, ni.
Oker zaude. Zu onik atera zara, bera ez.
Aizu, ez tematu horretan.
-Zuk deitu didazu? -Bai, norbait galdezka duzu.
-Nor da? -Ez dakit, ez dit izenik eman.
Dena esplikatu dizut. Nik adina dakizu. Egizu nahi duzuna.
Baina atean jo eta bere gelan sartzen naizenean...
...aski dut Mathilderen aurpegiari begiratzea...
...hain zuzen nire zain ez dagoela ulertzeko.
-Hemen da. -Mila esker.
Arratsalde on, Mathilde.
Hemen geratzea nahi duzu?
Joatea nahi duzu?
Ez bata eta ez bestea.
-Arratsalde on, Thomas. -Baita zuri ere, aita.
-Arratsalde on. -Baita zuri ere.
Galdetuidazu zergatik berandu natorren.
Zergatik zatoz berandu?
Philippe Brouchard aintzirara etorri zait.
Mathilde ikustera joateko esan dit behin eta berriz.
Klinika batean dago, lo-tratamendu batetik atera berria.
Bai, banekien. Hobeto dago?
Medikuek elektroshocka egin nahi zioten, baina Philippek ezetz dio.
Arrazoi du.
Gauza latzak ahazteko bidea ematen du, baina aztarnak uzten ditu.
On egingo zion zu ikusteak, ez?
Saiatu naiz berarekin hitz egiten, baina ez dit erantzun.
Philipperi hitz eman diot berriz joango naizela.
Baina iruditzen zait ez duela ezertarako balioko.
Ni zu banintz, joango nintzateke.
Kasu horietan ez dago jakiterik zerk balio duen eta zerk ez.
Suhar handiz maite zuen gizon hura...
...eta gizona Kaledonia Berrira joango zela jakin zuenean...
...bere baitan erabaki zuen behar zen denbora guztia itxoitea.
Eta orduantxe erabaki nuen neure ama hiltzea!
Zer?
Ziur egon nahi nuen entzuten ari zinela.
Jouve andrearen historiari berriz ekingo diot.
Bere maitalea Kaledonia Berrian ezkondu zela jakin zuenean...
...7. solairuko leihoa ireki, eta bere burua bota zuen.
Beheko jatetxeko beira-leihoan zehar erori zen.
Duela 20 urte izan zen.
Orain protesi bat du eskuineko hankan.
Zer diozu horretaz?
Andre horrek suerte handia izan zuela.
-Suertea deitzen diozu horri? -Bai, suertea da.
Bizitzeko suertea izan du.
Beste gizon bat maitatzeko suertea, beharbada.
Bizitzak gu baino irudimen handiagoa du, jakingo duzunez.
Hainbatetan izan daiteke norbera bai maitatua eta bai maitalea.
Maitatua izateko, atsegina izan behar da.
Eta ni hutsaren hurrengoa naiz.
Badago zerbait nigan jendea uxatzen duena.
Zure senarra ez duzu zeure ondotik uxatu.
Nire senarrak maite nau.
Zu bezalakoa da. Entzuteko itxurak egiten ditu.
Orrialdea pasatzeko esaten dit.
Ez daki orrialde horrek 100 kilo pisatzen duela!
Ez, inor ez da nitaz interesatzen.
Zuri, noski, horretarako ordaintzen dizute.
Liburuek diotena egia baldin bada...
...ni zutaz maiteminduta nengoke orain.
Eta, hala ere, ez dut batere eraginik sentitzen.
Tratamenduak okerren bat izan behar du.
Ixo, ez hitz egin.
Erizainarena egin ordez, aldatu pilak irratiari.
Pila berriak zure atzean dauzkazu.
Bouchard andrea, botikak.
Pastilla hauek apartak dira benetan.
Honek gosea ematen dizu. Honek 5 orduz loarazten zaitu.
Beste honek, berriz, poztu egiten zaitu.
Bi hartu, eta ohean barrez lehertzen zara.
Probatu behar zenuke.
Ez. Ni ondo nago.
Hori uste duzu?
-Zer moduz dago Jouve andrea? -Oso ondo.
Ni ikustera etortzen zarenean, bapo aspertzen zara.
Ez, inolaz ere.
Irratia badabil.
Pozten naiz munduan zer gertatzen den interesatzen zaizulako.
Ez.
Kantuak besterik ez ditut entzuten.
Egia esaten dute eta.
Zenbat eta ergelagoak, orduan eta errealagoak.
Berez, ez dira ergelak. Zer esaten dute?
Esaten dute: "Ez nazazu utzi", "Zure ausentziak bizia hautsi dit".
"Zu gabe etxe huts bat naiz, utzi zure itzalaren itzala izaten".
Edo "maitasunik gabe, ez dago ezer".
Tira, Mathilde...
Joan beharra daukat.
Itzuliko naiz.
Ez nekatu, Bernard. Ez duzu etorri beharrik.
Esaiezu: "Amaitu da zeregina. Eroa normala da berriz".
Thomas!
Goazen etxera.
-Egun on, Philippe. -Baita zuri ere, Arlette.
-Etxe bat aurkitu duzue? -Ez, apartamentu bat erdialdean.
-Mathilde hobeto dago? -Bai, askoz hobeto. Suspertu da.
ERRENTAN
Kaixo, Mathilde. Gaur da egun handia.
Medikuarekin egon naiz eta dena konponduta dago.
Ederki. Ez dituzu eskarpinak ahaztu.
-Nire alkandorarik gustukoena. -Urratuta dago; urdina ekarri dut.
Urratuta ere, nahiago dut txuria jantzi.
Txuria delako.
Euritakoa ere ekarri didazu.
Zer nahiago duzu, gona laua edo gona izurtua janztea?
Gona izurtua asko gustatzen zait.
Eraman nazazu, laztana.
Zurekin hitz egin beharra daukat.
Itxoin.
Zatoz.
Polizia iritsi zenerako egun argia zen...
...eta anbulantzia han zegoen jadanik.
Anda-eramaileek bi anda sartu zituzten etxean.
Mediku forenseak hau adierazi zuen:
Gizon baten eta emakume baten gorpuak aurkitu ditugu etzanda.
Gizona emakumearen gainean, hankak emakumearenen artean.
Belarri atzean, balaz egindako zulo bat du, odol gatzatuarekin.
Emakumearen aurpegiak zauri berdin-berdin bat du...
...emakumeak oraindik eskuan daukan armarekin egina.
Emakumea bizkarrez etzanda dago, hankak zabalik, gona igota.
Burua lorategiko leihorantz jiratua du.
Heriotza bat-batekoa izan da, 5'30ak aldera.
Beren gorpuen jarrera ikusirik, pentsatzekoa da...
...sexu harremanak izan dituztela hil aurre-aurretik.
Mathilderen eta Bernarden gorpuak ez dituzte hilobi berean jarriko.
Bi horientzat hil-idazkun bat aukeratu behar banu...
...hau jarriko nuke: "Zurekin ez, zu gabe ere ez".
Baina ez didate nire iritzia galdetuko.
AZPITITULUAK: Jon Muñoz